จ.บึงกาฬ ประชาชนต่างเล่นน้ำล้นฝายบึงโขงหลงผ่อนคลายสนุกสนานไม่แพ้น้ำตก
จ.บึงกาฬ ประชาชนต่างเล่นน้ำล้นฝายบึงโขงหลงผ่อนคลายสนุกสนานไม่แพ้น้ำตก 
วันที่ (25 มิ.ย.60) ที่บริเวณฝายน้ำล้น อ่างเก็บน้ำบึงโขงหลง อำเภอบึงโขงหลง จังหวัดบึงกาฬ มีประชาชนและนักท่องเที่ยวจำนวนมากพากันมาเล่นน้ำด้วยความสนุกสนาน บางคนก็นำรถยนต์ มาล้างทำความสะอาดอย่างสบายอารมย์ ซึ่งโดยเฉพาะช่วงวันหยุดเสาร์-อาทิตย์ ยิ่งหน้าฝนที่มีน้ำมากกว่าช่วงอื่น ๆ แล้วจะมีประชาชนจำนวนมากทั้งในตัวอำเภอบึงโขงหลง บ้างก็มาเป็นครอบครัว บ้างก็มาเป็นกลุ่ม และยังมีนักท่องเที่ยวจากต่างถิ่นที่ตั้งใจมาเล่นน้ำ หรือขากลับจากเที่ยวน้ำตกก็จะแวะมาเล่นน้ำที่นี่เพื่อเป็นการผ่อนคลาย น้ำที่ทั้งเย็นและใสสะอาดไหลล้นผ่านฝายน้ำล้นที่มีความยาวกว่า 40 เมตร แถบฟองน้ำสีขาวฟุฟ่องน่าตื่นตาตื่นใจไม่แพ้ไปเที่ยวน้ำตก ทั้งยังได้ชมวิวบึงโขงหลง และภูเขาขึ้นชื่อภูลังกาไปด้วยแล้วยิ่งประทับใจจนอยากที่จะลืม แต่เจ้าหน้าที่ก็ต้องระมัดระวังเพราะจุดที่เล่นน้ำติดกับบริเวณน้ำลึก และมีตะไคร่น้ำอาจทำให้ลื่น และช่วงที่ฝนตกอย่างต่อเนื่อง น้ำจะมากกว่าปกติก็ไม่ควรลงเล่นเพราะจะเป็นอันตราย